b'\n_START_ARTICLE_\nLexus LFA\n_START_PARAGRAPH_\nLexus LFA\xc2\xa0\xe2\x80\x93 egzoti\xc5\xa1kas sportinis automobilis gaminamas \xe2\x80\x9eLexus\xe2\x80\x9c bendrov\xc4\x97s. Jis buvo pristatytas 2009 m. Tokijo automobili\xc5\xb3 parodoje. Prane\xc5\xa1ta, kad bus pagaminta tik 500 \xc5\xa1io modelio vienet\xc5\xb3. Lexus LFA tur\xc4\x97t\xc5\xb3 kainuoti 375 000 eur\xc5\xb3 (1,3 mln. Lt). Lexus LFA pagrindiniai konkurentai yra Ferrari F430 ir Lamborghini Gallardo bei Lamborghini Murcielago ir Pagani Zonda.\n_START_SECTION_\nSavyb\xc4\x97s\n_START_PARAGRAPH_\nLexus LFA varomas 4,8 l V10 motoro, i\xc5\xa1vystan\xc4\x8dio 560 AG prie 8 700 aps./min. ir pasiekian\xc4\x8dio maksimal\xc5\xb3 480 Nm sukimo moment\xc4\x85 prie 6 800 aps./min. Su 6 pavar\xc5\xb3 sekvencine grei\xc4\x8di\xc5\xb3 d\xc4\x97\xc5\xbee sujungtam varikliui leid\xc5\xbeiama suktis iki 9 000 aps./min \xc5\xbeymos. Lexus LFA 100 km/val. greit\xc4\xaf pasiekia vos per 3,7 s. Did\xc5\xbeiausias automobilio greitis\xc2\xa0\xe2\x80\x93 325 km/val. Svoris\xc2\xa0\xe2\x80\x93 1480\xc2\xa0kg. Agregato vo\xc5\xbetuvai, i\xc5\xa1metimo duj\xc5\xb3 kolektorius ir kai kurios kitos dalys pagaminti i\xc5\xa1 titano, o st\xc5\xabmokliai\xc2\xa0\xe2\x80\x93 i\xc5\xa1 aliuminio. 65 procentams viso automobilio k\xc4\x97bulo panaudotas anglies pluo\xc5\xa1tas.'